Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 144

1. évfolyam A szaxofontanulást az életkorra, a fizikai és termeti adottságokra való tekintettel általában 10–12 éves kortól lehet megkezdeni a hangszercsalád kisebb méretû fajtáival. 10 éves kor elõtt a szaxonett (chalumeau) vagy klarinéttanulás a legmegfelelõbb elõkészület a szaxofon–tanulmányokhoz. Fejlesztési feladatok Hangszeres és zenei ismeretek átadása – A szaxofon formájának és hangjának megismertetése. – A szaxofon keletkezése, fejlõdése, sajátosságai. – A hangszer összeállítása, tisztítása, karbantartása. – A nyakló helyes beállítása. – A fúvóka, a nád szerepe és beállítása. – Zenei alapfogalmak: törzshangok, módosítójelek, alapvetõ ritmusképletek, levegõvételi jel(ek), tempójelzések. A hangszerkezelés fejlesztése – Helyes test– és hangszer–, fej– és kéztartás, az ujjak szerepe, a hangszer egyensúlyban tartása. – A helyes légzéstechnika (mélylégzés) megtanítása játékos úton: bemutatása lehetõleg hangszerrel, illetve érzékelhetõvé, érthetõvé tétele a tanuló számára (légzõ gyakorlatok, levegõvételi játékok). – Befúvás, hangindítás, hangképzés, a szaktanár ellenõrzésével a megfelelõ nád kiválasztása. – A nyelv szerepének tisztázása a hangindításban és a hangképzésben. Az egyenes, lebegésmentes hang kialakítása. – A kotta nélküli játék fejlesztése könnyû darabokkal. – Népdalok, rövid zongorakíséretes darabok megtanulása. Ajánlott tananyag Schuster Gy.: Szaxofoniskola I. (Edit. Simonffy 026) Londeix: Szaxofoniskola I. (Schultz Blasmusik–verlag A/847) Perényi É.&P.: Szaxofon ABC1 (EMB 14289) Béres J.: Furulyaiskola I. (EMB Z. 5406) Ormándlaky P. Gyakorolni jó! (Edit. Simonffy ) Sipos A.: Süss fel nap (Rózsavölgyi) Követelmény Helyes test– és hangszertartás. Helyes légzés, hangképzés, hangindítás. Tiszta intonálás c1d1–c2–ig, valamint fisz1. Népdalok, gyermekdalok, könnyû darabok. Az év végi beszámoló anyaga – Négy gyermek– vagy népdal, illetve más könnyû darab, lehetõleg kotta nélkül.

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes